Kuna T oli üsna tatine, siis läksin mina Jussiga kaasa. Pool kaheksa Kõrvakliinikusse registratuuri ning kaheksa paiku juhatati palatisse ootele. Õde pani Jussi käepeale salvi, mis tuimestab (nimi on keele peal, aga no ei tule kaugemale   ) ja tõmbas kleepsud peale. Saime haiglavormi, mis ootuspäraselt oli suur. Pükstel oli nii huvitav nöörkinnitus, et mina ei suutnudki neid korralikult kinni saada ja see tähendas, et iga jupi aja tagant kergitasin härra pükse. Sokid saime ka haigla omad ja need on seal "one size fits all" ehk Juss oleks saanud lõdvalt tõmmata need peaaegu lõua alla välja, jube naljakad.